हर कॉम्पिटिटिव एक्जाम में आते हैं जनरल साइंस के सवाल…9 हिस्सों में करें तैयारी
General Science Preparation: How to Prepare for Competitive Exams फिजिक्स, केमिस्ट्री, बायोलॉजी, पर्यावरण, कम्प्यूटर्स और साइंस से सबंधित नवीनतम जानकारी के सेक्शंस में बांटा जा सकता है, लेकिन हम यहां टॉपिकवाइज जानकारी देंगे।
हास्य व्यंग्य, डार्क कॉमेडी के लिए प्रसिद्ध और इसी श्रेणी से न्यूयॉर्क टाइम्स बेस्टसेलर लिस्ट में शामिल पुस्तक 'स्लॉटरहाउस फाइव' के लेखक 'कुर्त वानेगट' का कहना है कि ‘विज्ञान उस जादू की तरह है, जो सचमुच होता है।’
भारत में विभिन्न गवर्नमेंट जॉब्स के लिए होने वाली परीक्षाओं में 'जनरल साइंस' या 'सामान्य विज्ञान' के प्रश्न 'जनरल नॉलेज', 'जनरल स्टडीज', 'जनरल अवेयरनेस' आदि सेक्शंस में हमेशा से पूछे जाते रहे हैं। आइए देखते हैं, क्या पूछा जाता है? कितना पूछा जाता है? और उसके लिए क्या पढ़ना चाहिए?
करिअर फंडा में स्वागत!
तैयारी करने के लिए जनरल साइंस को फिजिक्स, केमिस्ट्री, बायोलॉजी, पर्यावरण, कम्प्यूटर्स और साइंस से सबंधित नवीनतम जानकारी के सेक्शंस में बांटा जा सकता है, लेकिन हम यहां टॉपिकवाइज जानकारी देंगे।
टॉपिकवाइज समझें
1) यूनिट्स ऑफ मेजरमेंट (माप की इकाइयां)
किसी भी एक्जाम में इस तरह की यूनिट्स बार-बार पूछी जाती हैं। जैसे कि इलेक्ट्रिक करंट की इकाई क्या है? सातों बेसिक SI यूनिट्स के अलावा स्पीड, वेलोसिटी, एक्सलरेशन, फोर्स, प्रेशर, एनर्जी, मेग्नेटिक फील्ड आदि सभी के मेजरमेंट की यूनिट्स को किसी अच्छे सोर्स से याद किया जाना चाहिए।
ये आपने तीसरी कक्षा से पढ़ा है, और अब रिवाइज करने का टाइम है।
2) इन्वेंटर - इन्वेंशन (आविष्कार - आविष्कारकर्ता)
यह प्रश्न भी विभिन्न एक्साम्स में नियमित रूप से पूछे जाते हैं। किसी भी अच्छे सोर्स से इस लिस्ट को याद करते समय एक काम और करें। इन्वेंटर किस देश से था इसे भी याद करते चलें। प्रायः किताबों में दी गई लिस्ट्स में इन्वेंटर के देश का नाम नहीं होता, ऐसे में पहले इंटरनेट से ढूंढ कर देशों के नाम लिख लें फिर याद करें।
ये कुल जमा 100 से 150 महत्वपूर्ण फैक्ट्स की लिस्ट होती है।
3) साइंस के विभिन्न विषयों के नाम
उदाहरण के लिए केलोलोजी (Kalology) - सुंदरता का अध्ययन, पीडोलोजी (Paedology) - शिशु चिकित्सा, पेडोलोजी (Pedology) - मृदा विज्ञान, इत्यादि।
ये कुल जमा 200 से 250 की लिस्ट होती है।
4) ह्यूमन बॉडी (मानव शरीर)
सभी एक्साम्स में ह्यूमन बॉडी के जनरल साइंस की जानकारी बहुत महत्वपूर्ण है। आपको बहुत अच्छे से यह पता होना चाहिए कि मनुष्य के शरीर में कौनसा अंग क्या काम करता है। इसके अलावा सबसे बड़ा हिस्सा, सबसे बड़ी हड्डी, विभिन्न हिस्सों का औसत वजन इत्यादि की जानकारी होनी चाहिए।
ये आपने पांचवी कक्षा से पढ़ा है। अब रिवीजन का टाइम है।
5) बीमारियां (डिसीज)
एक्साम्स में इसकी इम्पॉर्टेंस के आधार पर इसे मानव शरीर से अलग एक नया टॉपिक दिया गया है। इसमें मनुष्यों में होने वाली विभिन्न बीमारियों, उनके होने के कारणों जैसे - बैक्टेरियल इंफेक्शन, वायरल इंफेक्शन, फंगल इंफेक्शन या फिर विटामिन्स और प्रोटीन की कमी इत्यादि की जानकारी के अलावा उनसे सम्बंधित प्रसिद्ध उपचारों, बीमारियां कम्युनिकेबल हैं नॉन-कम्युनिकेबल आदि की जानकारी शामिल है।
इसके अलावा इस टॉपिक के अंतर्गत वर्तमान समय में चर्चा में रही बीमारियों जैसे कोविड-19, एड्स, मंकी पॉक्स, मैड काऊ डिजीज, एबोला आदि की सम्पूर्ण जानकारी को भी शामिल किया जाना चाहिए।
6) टर्म-टर्मिनोलॉजी एंड कॉन्सेप्ट्स (पारिभाषिक शब्द और अवधारणाएं)
जिसमें फिजिक्स, केमेस्ट्री, बायोलॉजी, पर्यावरण और कंप्यूटर से सम्बंधित विभिन्न पारिभाषिक शब्दों जैसे रिडक्शन, न्यूटन के गुरुत्वाकर्षण के नियम, ऑक्सीडाइजेशन, मैग्नेटिस्म, रेस्पिरेशन इत्यादि की जानकारी शामिल है। आप इसके लिए किसी अच्छे सोर्स का उपयोग कर सकते हैं. लेकिन यहां रटने और याद करने से काम नहीं चलेगा, आपको कॉन्सेप्ट समझना पड़ेगा।
इसमें 400 तक की सूची बनेगी।
7) केमेस्ट्री से सम्बंधित अन्य टॉपिक्स
रोजमर्रा की जिंदगी में केमिकल्स, रासायनिक और भौतिक परिवर्तन, मिश्र धातु उनके गुण और उपयोग विभिन्न केमिकल्स और उनके सामान्य नाम - जैसे मिल्क ऑफ मेग्नीशिया (Magnesium hydroxide) एसिडिटी में उपयोग होता है, बेकिंग सोडा का रासायनिक नाम सोडियम-बाई-कार्बोनेट है और खाने के सामान्य नमक का सोडियम क्लोराइड इत्यादि।
ये इतना कठिन नहीं है, और 100 से 150 तथ्य आएंगे।
8) बायोलॉजी से सम्बंधित अन्य टॉपिक
एनिमल किंगडम, पौधों के भाग और उनके संबंधित कार्य, विभिन्न फलों, फूलों और प्राणियों के वैज्ञानिक नाम, फूलों और फलों में पाए जाने वाले विभिन्न एसिड्स के नाम इत्यादि। उदाहरण के लिए मैंगीफेरा इंडिका (आम) या टेक्टोना ग्रैंडिस लिन (सागौन) किस फल या पेड़ का वैज्ञानिक नाम है? जाइलम का मूल कार्य जल को जड़ों से अंकुरों और पत्तियों तक पहुंचाना है, लेकिन यह कुछ पोषक तत्वों का परिवहन भी करता है, इत्यादि।
ये सब आपने दसवीं क्लास तक पढ़ा हुआ है।
9) फिजिक्स से संबंधित अन्य टॉपिक
जैसे कॉन्स्टलेशन, सोलर सिस्टम, यूनिवर्स की बेसिक जानकारी, लाइट, साउंड, गति, इलेक्ट्रिसिटी, मेग्नेटिस्म आदि पर आधारित बेसिक प्रश्न उदाहरण के लिए LASER, MRI का पूर्ण नाम क्या है? खतरे का निशान लाल क्यों बनाया जाता है? निम्नलिखित में से कौन सा एक परमाणु के नाभिक में मौजूद है? (न्यूट्रॉन और प्रोटॉन), इत्यादि।
ये आप रोजाना न्यूज में भी देखते ही हैं।
10) एन्वायर्नमेंट (पर्यावरण)
जनरल साइंस का यह एरिया जियोग्राफी के साथ ओवरलैप में है। वर्तमान में विश्व के सामने उपस्थित पर्यावरण संकट, विभिन्न तरह के प्रदूषण, प्रदूषण से होने वाली और प्राकृतिक आपदाएं, ग्लोबल वार्मिंग, एसिड रेन, क्लाइमेट चेंज इत्यादि शामिल है।
ये हॉट टॉपिक है, और गहन स्टडी डिमांड करता है।
11) साइंस से सबंधित नवीनतम जानकारी
विभिन्न अवार्ड्स एंड ऑनर्स जैसे नोबेल, एबेल इत्यादि विभिन्न साइंस इवेंट्स जैसे इंडियन साइंस कांग्रेस का एडिशन, थीम, वेन्यू इत्यादि, विभिन्न अंतरिक्ष मिशन्स जैसे लॉन्च ऑफ जेम्स वेब टेलिस्कोप, भारत का चंद्रयान मिशन इत्यादि इसके लिए आपको रोज रेग्युलरली अखबार और करंट अफेयर्स चैनल्स को फॉलो करना होगा और अपने नोट्स बनाने होंगे।
12) कंप्यूटर
इन पर बैंकिंग परीक्षाओं में अधिक प्रश्न पूछे जाते हैं। फोकस कंप्यूटर के विभिन्न भागों जैसे CPU, मदर बोर्ड आदि के कार्यों, विभिन्न शार्ट फॉर्म्स (जैसे ASCII का पूरा नाम), कम्प्यूटर के टाइप्स और जेनरेशन्स, ऑपरेटिंग सिस्टम, वायरस, एंटीवायरस, फायरवॉल, इंटरनेट, एमएस वर्ड, एमएस एक्सेल, क्लाउड कंप्यूटिंग, कंप्यूटर मेमोरी, स्टोरेज डिवाइसेस इत्यादि पर होता है।
इन सब का अध्ययन करने के लिए कक्षा 6 से 10 की NCERT की पुस्तकें, ल्यूसेंट पब्लिकेशन की जनरल साइंस बुक, किरण पब्लिकेशन की जी.के. बुक इत्यादि सजेस्टेड हैं। तैयारी के शुरू और अंत में पिछले वर्षों के प्रश्न देखना ना भूलें और कई मॉक टेस्ट ट्राइ करें। सफलता आपकी होगी।
आज का करिअर फंडा यह है कि जनरल साइंस की ऑर्गेनाइज्ड तैयारी करके आप किसी भी किसी भी कॉम्पिटिटिव एक्जाम में सफलता हासिल कर सकते हैं।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) अमीर बनने की कुंजी है अच्छी सेहत:जानिए, सेहत से जुड़ी 8 अच्छी आदतें जो आपको करिअर में भी तरक्की देंगी
2) सही रोजगार चाहते हैं तो जरूरी है टार्गेटेड एफर्ट:जानिए, क्यों पढ़े-लिखे बेरोजगारों की संख्या लगातार बढ़ रही है
3) आर्टिफिशियल इंटेलिजेंस बदलेगी दुनिया:पर्सनलाइज्ड ट्यूशन से प्लेसमेंट तक हर जगह AI…जानिए क्या होंगे 5 बड़े बदलाव
4) हिमालय से सीखिए क्रिएटिव डिस्ट्रक्शन के मायने:प्रकृति के विनाशकारी रूप से पैदा हिमालय सिखाता सृजन का सबक
5) पाइथागोरस थ्योरम देने वाले के जीवन से 4 सबक:सिर्फ गणितज्ञ नहीं, फिलॉस्फर और म्यूजीशियन भी थे पाइथागोरस
6) जॉब इंटरव्यू हो या बिजनेस मीटिंग…फर्स्ट इम्प्रेशन है जरूरी:कहीं भी बढ़िया फर्स्ट इम्प्रेशन बनाने के 7 टिप्स
7) अंग्रेजी में Prepositions का महत्व समझिए:सही Prepositions के ज्ञान से सुधरेगी अंग्रेजी में सेंटेंस मेकिंग